

ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА

относно упражняването на правомощието за приемане на делегирани актове, предоставено на Комисията по силата на Директива (ЕС) 2015/2203 на Европейския парламент и на Съвета от 25 ноември 2015 година относно сближаването на законодателствата на държавите членки във връзка с казеините и казеинатите, предназначени за консумация от човека, и за отмяна на Директива 83/417/ЕИО на Съвета

Съдържание

[**1.** **Директива (ЕС) 2015/2203 на Европейския парламент и на Съвета от 25 ноември 2015 година относно сближаването на законодателствата на държавите членки във връзка с казеините и казеинатите, предназначени за консумация от човека, и за отмяна на Директива 83417/ЕИО на Съвета** 1](#_Toc32851160)

[**1.1.** **Въведение** 1](#_Toc32851161)

[**1.2.** **Правно основание** 2](#_Toc32851162)

[**1.3.** **Упражняване на делегирането** 2](#_Toc32851163)

[**1.4.** **Заключения** 2](#_Toc32851164)

1. **Директива (ЕС) 2015/2203 на Европейския парламент и на Съвета от 25 ноември 2015 година относно сближаването на законодателствата на държавите членки във връзка с казеините и казеинатите, предназначени за консумация от човека, и за отмяна на Директива 83/417/ЕИО на Съвета**
   1. **Въведение**

В Директива (ЕС) 2015/2203 на Европейския парламент и на Съвета[[1]](#footnote-1) се предвижда сближаването на законодателствата на държавите членки във връзка с казеините и казеинатите, предназначени за консумация от човека, с цел да се улесни свободното движение на стоки във вътрешния пазар, като същевременно се осигурява висока степен на защита на здравето.

С член 5 на Комисията се предоставя правомощието да приема делегирани актове, за да изменя стандартите, посочени в приложения I и II, с цел да бъдат отчетени промените в съответните международни стандарти, както и техническият прогрес.

* 1. **Правно основание**

Докладът се изисква съгласно член 6, параграф 2. Съгласно тази разпоредба правомощието да приема делегирани актове, посочено в член 5, се предоставя на Комисията за срок от пет години, считано от 21 декември 2015 г. Комисията изготвя доклад относно делегирането на правомощия не по-късно от девет месеца преди изтичането на петгодишния срок. Делегирането на правомощия се продължава мълчаливо за срокове с еднаква продължителност, освен ако Европейският парламент или Съветът не възразят срещу подобно продължаване не по-късно от три месеца преди изтичането на всеки срок.

* 1. **Упражняване на делегирането**

Комисията не е приела делегирани актове съгласно член 5, тъй като не е установила необходимост от изменение на стандартите, посочени в приложения I и II. Понастоящем Комисията не възнамерява да използва това правомощие в близко бъдеще.  
 Не може обаче да се изключи възможността да възникне необходимост от неговото използване.

* 1. **Заключения**

Предоставеното правомощие не е използвано поради липса на правно задължение или необходимост от неговото използване.

1. Директива (ЕС) 2015/2203 на Европейския парламент и на Съвета от 25 ноември 2015 г. относно сближаването на законодателствата на държавите членки във връзка с казеините и казеинатите, предназначени за консумация от човека, и за отмяна на Директива 83/417/ЕИО на Съвета, ОВ L 314, 1.12.2015 г., стр. 1. [↑](#footnote-ref-1)